paragraph_text: Neoimpresionizam (neo + impresionizam; fra. Néo-impressionnisme), slikarski smjer koji se 1880-ih razvio u tadašnjoj Francuskoj, odakle se proširio i u neke zemlje zapadne Europe. Neoimpresionizam je dio postimpresionističkoga pravca u slikarstvu, nasljednika impresionizma. Neoimpresionizam se izdvaja od postimpresionizma na planu slikarske tehnike koju koristi, a koja se naziva poentilizam ili divizionizam. Iako koriste novu tehniku, slikari neoimpresionisti su zainteresirani za teme suvremenog života kao i postimpresionisti: urbani pejzaži, predgrađa, obale mora itd.. Najpoznatiji predstavnici neoimpresionizma su Georges Seurat i Paul Signac.